Návrh

Komuniké

Vláda Slovenskej republiky na svojom zasadnutí dňa ............... 2005 schválila „Návrh na zmenu rozpočtu Štátneho fondu rozvoja bývania na rok 2005“.
Podľa schválenej zmeny rozpočtu sa zvýšila čiastka na poskytovanie podpory vo forme úverov a nenávratných príspevkov v roku 2005 z čiastky 3 861,5 mil. Sk na čiastku 3 926,5 mil. Sk. Táto zmena bola realizovaná v nadväznosti na zvýšené skutočné splátky istiny úverov oproti rozpočtovaným z dôvodu dôsledného uplatňovania sankcií pri nedodržaní doby uskutočnenia výstavby bytov formou zvýšených úrokov, ako aj z dôvodu jednorázového vysporiadania istiny a časti úrokov jednotlivými dlžníkmi.
Ďalšie schválené zmeny rozpočtu Štátneho fondu rozvoja bývania pozostávajú v zmene účelového použitia prostriedkov. Pre účel výstavby obecných nájomných bytov bola uplatnená nižšia požiadavka, ako sa predpokladalo pri zostavovaní rozpočtu. Úsporou v tejto oblasti je možné posilniť požiadavky na riešenie vlastníckeho bývania v bytových domoch a rodinných domoch.